b'\n_START_ARTICLE_\nEnrico Caruso\n_START_PARAGRAPH_\nEnrico Caruso (Napulj, 25. velja\xc4\x8de 1873. - Napulj, 2. kolovoza 1921.), talijanski operni pjeva\xc4\x8d, tenor._NEWLINE_Pjevao je na svim ve\xc4\x87im europskim i ameri\xc4\x8dkim opernim pozornicama. Od 1904. godine je prvi tenor opere Metropolitan u New Yorku. Stekao je reputaciju najve\xc4\x87eg tenora svoga vremena. Ostvario je repertoar od 67 uloga lirskog i dramatskog \xc5\xbeanra te bio uzoran interpret veristi\xc4\x8dkih opera. Pjevao je i talijanske kancone. Bio je majstor klasi\xc4\x8dnoga talijanskog vokalnog stila i tehnike, a publiku je fascinirao svojim sonornim izra\xc5\xbeajnim glasom, jedinstvenim po bar\xc5\xa1unastoj meko\xc4\x87i i boji.'